CELEX: 32015R1154
Language: et
Date: 2015-07-14 00:00:00
Title: Komisjoni rakendusmäärus (EL) 2015/1154, 14. juuli 2015, millega uuendatakse toimeaine sulfosulfurooni heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

15.7.2015   
            
            
               ET
            
            
               Euroopa Liidu Teataja
            
            
               L 187/18
            
         KOMISJONI RAKENDUSMÄÄRUS (EL) 2015/1154,
   14. juuli 2015,
   millega uuendatakse toimeaine sulfosulfurooni heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eelkõige selle artikli 20 lõiget 1,
   ning arvestades järgmist:
   
               (1)
            
            
               Toimeaine sulfosulfurooni heakskiit, nagu on sätestatud komisjoni rakendusmääruse (EL) nr 540/2011 (2) lisa A osas, aegub 31. detsembril 2015.
            
         
               (2)
            
            
               Komisjoni määruse (EL) nr 1141/2010 (3) artikli 4 kohaselt on kõnealuses artiklis sätestatud ajavahemiku jooksul esitatud taotlus uuendada sulfosulfurooni kuulumist nõukogu direktiivi 91/414/EMÜ (4) I lisasse.
            
         
               (3)
            
            
               Taotleja esitas täiendavad toimikud kooskõlas määruse (EL) nr 1141/2010 artikliga 9 koos selgitusega iga uue esitatud uuringu olulisuse kohta. Referentliikmesriik leidis, et kõnealune taotlus on täielik.
            
         
               (4)
            
            
               Referentliikmesriik koostas kaasreferentliikmesriigiga konsulteerides uuendamise hindamisaruande ning esitas selle 31. mail 2013 Euroopa Toiduohutusametile (edaspidi „toiduohutusamet”) ja komisjonile.
            
         
               (5)
            
            
               Toiduohutusamet edastas uuendamise hindamisaruande taotlejale ja liikmesriikidele märkuste esitamiseks ning edastas saadud kommentaarid komisjonile. Toiduohutusamet tegi avalikkusele kättesaadavaks ka täiendavad kokkuvõtlikud toimikud.
            
         
               (6)
            
            
               3. juulil 2014 esitas toiduohutusamet komisjonile oma järeldused selle kohta, kas sulfosulfuroon võib eeldatavalt vastata määruse (EÜ) nr 1107/2009 artiklis 4 sätestatud heakskiitmise nõuetele. Komisjon esitas esialgse läbivaatamisaruande sulfosulfurooni kohta alalisele taime-, looma-, toidu- ja söödakomiteele 12. detsembril 2014.
            
         
               (7)
            
            
               Vähemalt ühe iseloomuliku kasutusega seoses on kinnitust leidnud, et artiklis 4 sätestatud heakskiitmise nõuded on vähemalt ühe nimetatud toimeainet sisaldava taimekaitsevahendi puhul täidetud. Seepärast loetakse need heakskiitmise nõuded täidetuks.
            
         
               (8)
            
            
               Sulfosulfurooni heakskiidu uuendamise riskihindamine põhineb iseloomulike kasutuste piiratud hulgal, mis siiski ei piira kasutusalasid, mida sulfosulfurooni sisaldavate taimekaitsevahendite puhul võidakse lubada. Seepärast on asjakohane mitte säilitada herbitsiidina kasutamise piirangut.
            
         
               (9)
            
            
               Seepärast on asjakohane uuendada sulfosulfurooni käsitlevat heakskiitu.
            
         
               (10)
            
            
               Määruse (EÜ) nr 1107/2009 artikli 20 lõike 3 kohaselt, koostoimes sama määruse artikli 13 lõikega 4, tuleks rakendusmääruse (EL) nr 540/2011 lisa vastavalt muuta.
            
         
               (11)
            
            
               Käesolevat määrust tuleks kohaldada alates toimeaine sulfosulfurooni heakskiidu lõppkuupäevale järgnevast päevast, millele on viidatud põhjenduses 1.
            
         
               (12)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiidu uuendamine
   I lisas kirjeldatud toimeaine sulfosulfurooni heakskiit uuendatakse vastavalt kõnealuses lisas sätestatud tingimustele.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2016.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. juuli 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      (3)  Komisjoni määrus (EL) nr 1141/2010, 7. detsember 2010, millega sätestatakse menetlus teise toimeainete rühma nõukogu direktiivi 91/414/EMÜ I lisasse kuulumise pikendamiseks ja kehtestatakse kõnealuste ainete loetelu (ELT L 322, 8.12.2010, lk 10).
   
      (4)  Nõukogu direktiiv 91/414/EMÜ, 15. juuli 1991, taimekaitsevahendite turuleviimise kohta (EÜT L 230, 19.8.1991, lk 1).
   
      I LISA
      
                  Tavanimetus, tunnuskoodid
               
               
                  IUPACi nimetus
               
               
                  Puhtus (1)
                  
               
               
                  Heakskiidu kuupäev
               
               
                  Heakskiidu aegumine
               
               
                  Erisätted
               
            
                  Sulfosulfuroon
                  CASi nr: 141776-32-1
                  CIPACi nr: 601
               
               
                  1-(4,6-dimetoksüpürimidiin-2-üül)-3-(2-etüülsulfonüülimidaso[1,2-a]püridiin-3-üülsulfonüül)karbamiid
               
               
                  ≥ 980 g/kg
                  Asjakohase lisandi sisaldus tehnilises materjalis ei tohi ületada järgmist:
                  Fenool: < 2 g/kg
               
               
                  1. jaanuar 2016
               
               
                  31. detsember 2030
               
               
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse sulfosulfurooni kohta koostatud läbivaatamisaruande järeldusi, eriti selle I ja II liidet.
                  Üldhindamisel peavad liikmesriigid pöörama erilist tähelepanu:
                  
                              —
                           
                           
                              põhjavee kaitsele, kui toimeainet kasutatakse tundliku mullastiku ja/või kliimatingimustega piirkonnas;
                           
                        
                              —
                           
                           
                              oht sihtrühma mittekuuluvatele mulla makroorganismidele, v.a vihmaussid, sihtrühma mittekuuluvatele maismaataimedele ja veeorganismidele.
                           
                        
            
         (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.
   
   
      II LISA
      Rakendusmääruse (EL) nr 540/2011 lisa muudetakse järgmiselt.
      
                  1)
               
               
                  A osas jäetakse välja kanne 32 sulfosulfurooni kohta.
               
            
                  2)
               
               
                  B osasse lisatakse järgmine kanne 89:
                  
                               
                           
                           
                              Tavanimetus, tunnuskoodid
                           
                           
                              IUPACi nimetus
                           
                           
                              Puhtus (1)
                              
                           
                           
                              Heakskiidu kuupäev
                           
                           
                              Heakskiidu aegumine
                           
                           
                              Erisätted
                           
                        
                              „89
                           
                           
                              Sulfosulfuroon
                              CASi nr: 141776-32-1
                              CIPACi nr: 601
                           
                           
                              1-(4,6-dimetoksüpürimidiin-2-üül)-3-(2-etüülsulfonüülimidaso[1,2-a]püridiin-3-üülsulfonüül)karbamiid
                           
                           
                              ≥ 980 g/kg
                              Asjakohase lisandi sisaldus tehnilises materjalis ei tohi ületada järgmist:
                              Fenool: < 2 g/kg
                           
                           
                              1. jaanuar 2016
                           
                           
                              31. detsember 2030
                           
                           
                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse sulfosulfurooni kohta koostatud läbivaatamisaruande järeldusi, eriti selle I ja II liidet.
                              Üldhindamisel peavad liikmesriigid pöörama erilist tähelepanu:
                              
                                          —
                                       
                                       
                                          põhjavee kaitsele, kui toimeainet kasutatakse tundliku mullastiku ja/või kliimatingimustega piirkonnas;
                                       
                                    
                                          —
                                       
                                       
                                          oht sihtrühma mittekuuluvatele mulla makroorganismidele, v.a vihmaussid, sihtrühma mittekuuluvatele maismaataimedele ja veeorganismidele.”
                                       
                                    
                        
            
         (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.